**1**

**Άμα τελειώσει ο πόλεμος**

[Μουσική: Μίκης Θεοδωράκης, Στίχοι: Ιάκωβος Καμπανέλλης  
Έργο: The Ballad of Mauthausen & Six Songs 1966]

Κορίτσι με τα φοβισμένα μάτια  
κορίτσι με τα παγωμένα χέρια,   
άμα τελειώσει ο πόλεμος  
μη με ξεχάσεις.  
  
Χαρά του κόσμου, έλα στην πύλη  
να φιληθούμε μες στο δρόμο  
ν’ αγκαλιαστούμε στην πλατεία.  
  
Κορίτσι με τα φοβισμένα μάτια  
κορίτσι με τα παγωμένα χέρια,   
άμα τελειώσει ο πόλεμος  
μη με ξεχάσεις.  
  
Στο λατομείο ν’ αγαπηθούμε  
στις κάμαρες των αερίων  
στη σκάλα, στα πολυβολεία.  
  
Κορίτσι με τα φοβισμένα μάτια  
κορίτσι με τα παγωμένα χέρια,   
άμα τελειώσει ο πόλεμος  
μη με ξεχάσεις.  
  
Έρωτα μες στο μεσημέρι  
σ’ όλα τα μέρη του θανάτου  
ώσπου ν’ αφανιστεί η σκιά του.  
  
Κορίτσι με τα φοβισμένα μάτια  
κορίτσι με τα παγωμένα χέρια,   
άμα τελειώσει ο πόλεμος  
μη με ξεχάσεις.

**2**

**O ίσκιος έπεσε βαρύς**

[Μουσική Μίκη Θεοδωράκη, Στίχοι Γεράσιμου Σταύρου

από την ταινία "Το Μπλόκο" (1964) και στο δίσκο Mαουτχάουζεν]

O ίσκιος έπεσε βαρύς  
στο κάθε μας δρομάκι  
να τραγουδήσεις δεν μπορείς  
σε πνίγει το μεράκι  
  
Κλειστά τα σπίτια σκοτεινά  
οι τοίχοι ραγισμένοι  
μα η καρδιά που αγρυπνά  
χωρίς χαρά δε μένει  
  
Μαράθηκε το γιασεμί  
και στέρεψε η βρύση  
πικρό για όλους το ψωμί  
κι ο ήλιος πάει να σβήσει  
  
Κλειστά τα σπίτια σκοτεινά  
οι τοίχοι ραγισμένοι  
μα η καρδιά που αγρυπνά  
χωρίς χαρά δε μένει

**3**

**ΣΑΒΒΑΤΟΒΡΑΔΟ ΣΤΗΝ ΚΑΙΣΑΡΙΑΝΗ**

(Μουσικοί: Σταύρος Ξαρχάκος – Στίχοι: Λευτέρης Παπαδόπουλος)

Το απομεσήμερο έμοιαζε να στέκει  
σαν αμάξι γέρικο στην ανηφοριά  
κάθε απομεσήμερο στο κρυφό μας στέκι  
πίσω απ’ το μαγέρικο του Ντελη βοριά  
  
Κι όλα μοιάζαν ουρανός και ψωμί σπιτίσιο  
κι όλα μοιάζαν ουρανός και γλυκό γλυκό ψωμί  
  
Γνώριζες τα βήματα ξέκρινα τους ήχους  
και μπογιές τοιμάζαμε με σβηστή φωνή  
τις βραδιές συνθήματα γράφαμε στους τοίχους  
πέφταμε φωνάζοντας κάτω οι Γερμανοί  
  
Κι όλα γίναν κεραυνός πελαγίσια αρμύρα  
κι όλα γίναν κεραυνός και πικρό πικρό ψωμί**.**

**4**

**Να `ναι γλυκό το βόλι**

[Mουσική/στίχοι: Δημήτρης Γκόγκος (ΜΠΑΓΙΑΝΤΕΡΑΣ)

ΤΑ ΡΕΜΠΕΤΙΚΑ ΤΗΣ ΚΑΤΟΧΗΣ & ΤΟΥ ΕΜΦΥΛΙΟΥ 1980]

Φόρεσε αντάρτη τ’ άρματα  
ζώσε και το σπαθί σου  
και σύρε για τον πόλεμο  
κι η λευτεριά μαζί σου  
  
Σύρε και θέλω νικητής  
παιδί μου να γυρίσεις  
για τη γλυκιά τη λευτεριά  
το αίμα σου να χύσεις  
  
Πολέμησε αντάρτη μου  
πως πολεμάνε όλοι  
και με τον Άρη αρχηγό  
να `ναι γλυκό το βόλι

**5**

**ΗΤΑΝΕ ΝΕΟΙ**

[Μουσική: Μίκης Θεοδωράκης, Στίχοι: Μανώλης Αναγνωστάκης

στο δίσκο της εξορίας 1976]

Οι δρόμοι ήταν σκοτεινοί και λασπωμένοι  
το πιάτο στο τραπέζι λιγοστό,   
το φιλί στο κατώφλι ήταν κλεφτό  
και έρωτες μέσα στις καρδούλες κλειδωμένοι   
  
Ήτανε νέοι ήτανε νέοι, ήταν παιδιά   
και έτυχε να 'ναι και καλή σοδειά   
  
Τα βράδια ξενυχτούσαν στα υπόγεια,   
και σβάρνα ολημερίς στις γειτονιές   
αχ! τα σοκάκια εκείνα κι οι γωνιές   
σφιχτά που φυλάξαν τα τίμια λόγια   
  
Ήτανε νέοι ήτανε νέοι, ήταν παιδιά   
και έτυχε να 'ναι και καλή σοδειά   
  
Δεν ξέρανε πατέρα, μάνα σπίτι, μάνα σπίτι   
έναν δεν δίναν για το σήμερα παρά  
δε ρίχνανε δραχμές στον κουμπαρά   
δεν κράταγαν μεζούρα και διαβήτη  
  
Ήτανε νέοι ήτανε νέοι, ήταν παιδιά   
και έτυχε να 'ναι και καλή σοδειά

**6**

**Λησμονημένη**

[Μουσική-στίχοι: Μάνος Χατζιδάκις

από το έργο του: Η Εποχή Της Μελισσάνθης]

Σηκώθηκεν ο άνεμος  
και σκίζει τα πανιά μας  
πέφτει η βροχή και μούσκεψε  
τα πιο κρυφά όνειρά μας  
μα εσύ μικρή τρελή και παραπονεμένη  
το `λεγες πως θα γίνουσαν   
μικρή λησμονημένη;  
  
Σε πάτησαν τα πόδια μας  
σε μάτωσεν η βιά μας  
σου σπάσανε τα κόκαλα  
τ’ ασθενικά παιδιά μας  
κι όταν ξερή κι αναίσθητη σε πέταξαν στο χώμα  
ποιος τάχα σε θυμήθηκε  
έτσι θλιμμένη  
μικρή λησμονημένη;